ИЗДАВАНЕ НА РАЗРЕШЕНИЕ ЗА ИЗВЪРШВАНЕ НА РАЗВЪДНА ДЕЙНОСТ ОТ РАЗВЪДНИТЕ ОРГАНИЗАЦИИ

**НОРМАТИВНА УРЕДБА:**

– Чл. 29 – 30г от Закона за животновъдството (ЗЖ)

**ВИЕ ТРЯБВА ДА СЕ ОБЪРНЕТЕ КЪМ:**

Министерството на земеделието и храните

**ВИЕ ТРЯБВА ДА ПОДАДЕТЕ ЛИЧНО ИЛИ ЧРЕЗ ПЪЛНОМОЩНИК, ПО ЕЛЕКТРОНЕН ПЪТ ИЛИ ЧРЕЗ ЛИЦЕНЗИРАН ПОЩЕНСКИ ОПЕРАТОР НА ГИШЕ „ДЕЛОВОДСТВО” В ЦЕНТЪРА ЗА АДМИНИСТРАТИВНО ОБСЛУЖВАНЕ НА МИНИСТЕРСТВОТО СЛЕДНИТЕ ДОКУМЕНТИ:**

I. Заявление – свободен текст;

II. Към заявлението се прилагат:

1. Проект на развъдна програма за всяка отделна порода, линия или хибрид, който съдържа:

а) характеристика на породата, линията или хибрида;

б) ясно формулирана развъдна цел, като за целите за възстановяване и създаване на нови породи се описват подробно обстоятелствата, които ги налагат;

в) селекционни (контролирани) признаци;

г) развъдна и генеалогична структура на породата;

д) фактори на развъдната политика;

е) методи за контрол на признаците – обект на селекция;

ж) методи за оценка на развъдната стойност;

з) методи на развъждане;

и) схема за селекция на отделните категории родители;

к) географски обхват.

2. Списък с брой на разплодните животни и местонахождение на стадата, включени в развъдната програма, който доказва, че организацията ще работи с достатъчно по обем популация за осъществяване на развъдната програма за усъвършенстване или за запазване на породата;

3. Списък с достатъчен брой животновъди, участващи в развъдната програма, подписан от всички тях;

4. Декларация с имената на специалисти-зооинженери, както и документи, които удостоверяват професионалната им квалификация или на упълномощените лица (в случаите, когато ще извършват контрол на биологичните, стопанските и продуктивните признаци - обект на селекция или определят развъдната стойност на животните).

5. Опис на техническото оборудване и съоръжения, който доказва възможност за ефективно извършване на дейността;

 6. Декларация, че организацията може да извършва необходимите проверки за регистриране на родословие;

 7. Декларация, че организацията ще регистрира произхода на животните;

 8. Декларация, че организацията може да използва данните за качествата на животните, необходими за осъществяване на развъдната програма за усъвършенстването на породата или за запазването й;

 9. Набор от правила (инструкция), относно:

 а) начините на определяне на характеристиките на породата;

 б) системата за идентифициране на животните;

 в) системата за регистриране на животните;

 г) извършването на контрола на продуктивните качества и признаци – обект на развъдната програма;

 д) система за използване на зоотехническите данни;

 е) начините за водене на родословната книга, когато има различни изисквания за вписване на животните или различни процедури за класифициране на животните, вписани в книгата;

 10. Процедурен правилник, с който се определят правата и задълженията на членовете в съответствие с чл. 13 и 14 от Регламент (ЕС) 2016/1012, редът за уреждане на споровете, както и условията за спазване на принципа на недискриминация.

**ЗА ИЗВЪРШВАНЕ НА УСЛУГАТА НЕ СЕ ПРЕДВИЖДА ТАКСА**

**Разрешението СЕ ИЗГОТВЯ В СРОК ОТ *ПЕТ МЕСЕЦА, СЛЕД СФОРМИРАНЕ НА КОМИСИЯ.***

**ЗАЯВИТЕЛЯТ СЕ УВЕДОМЯВА ЗА РЕШЕНИЕТО В *3 ДНЕВЕН СРОК* СЛЕД ВЗЕМАНЕТО МУ.**

**ОТКАЗ ЗА ОТ ПРИЗНАВАНЕ НА ОРГАНИЗАЦИЯТА ЗА РАЗВЪДНА, ОТКАЗ ОТ ОДОБРЕНИЕ НА РАЗВЪДНА ПРОГРАМА И ИЗДАВАНЕ НА РАЗРЕШЕНИЕ МОЖЕТЕ ДА ОБЖАЛВАТЕ ПО РЕДА НА АДМИНИСТРАТИВНОПРОЦЕСУАЛНИЯ КОДЕКС.**